PolyAgent/wiki_georgian_en_parallel_20231101 huggingface dataset:
უესლი კრაშერი

უესლი კრაშერი — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: შემდეგი თაობა.
ბიოგრაფია
უესლი კრაშერი დაიბადა 2349 წლის 29 ივლისს. როდესაც იგი იყო 5 წლის, მამამისი ჯეკ კრაშერი დაიღუპა სამსახურეობრივი მოვალეობის შესრულებისას ხომალდზე სტარგეიზერი, რომელსაც მეთაურობდა ჟან-ლუკ პიკარი.
2364 წელს უესლი მიხვდა ენტერპრაიზზე დედასთან, ბევერლი კრაშერთან ერთან რომელიც დაინიშნა მთავარ ექიმად ამ ხომალდზე.
როცა ეკიპაჟი მოიწამლა უცნობი ტოქსინით, რომელიც იწვევდა არანორმალურ ქცევას, უესლი ჩაიკეტა საინჟინროში და თავი გამოაცხადა კაპიტნად. ამავდროულად ჯიმ შიმოდამ ამოაცალა კომპიუტერიდან ჩიპები, რის გამოც ხომალდი აღმოჩნდა საფრთხის ქვეშ. საბოლოოდ უესლიმ მნიშვნელოვანი როლი შასრულა ხომალდის გადარჩენაში, რითაც დაადასტურა თავისი ცოდნა ხომალდის სისტემებში. პლანეტა რუბიკუნ III-ზე ყოფნისას შემთხვევით დააზიანა მცენარეები და რის გამოც ადგილობრივებმა გამოუტანეს სასიკვდილო განაჩენი. პიკარი იძულებური გახდა დაერღვია მთავარი დირექტივა, რათა გადაერჩინა იგი.
როცა ლორი (დეიტას ძმა) ცდილობდა ენტერპრაიზის გატაცებას, უესლი იყო პირველი ვინც მიხვდა რომ ლორი თავს ასაღებდა დეიტად. თავიდან მას არავინ დაუჯერა, თუმცა მოგვიანებით აღმოჩნდა რომ ის მართალი იყო.
უესლი აბარებდა ვარსკვლავური ფლოტის აკადემიაში, თუმცა პირველი მცდეელობისას ვერ ჩაირიცხა. მოგვიანებით მან ხელიდან გაუშვა მეორე შანსი ჩაებარებინა გამოცდები რადგან ეხმარებოდა ეკოიპაჟს უილიამ რაიკერის, დიანა ტროის და ლუაქსანა ტროის გადარჩენაში. მეორე წელს უესლიმ განმეორებით ჩააბარა გამოცდები და ჩაირიცხა აკადემიაში.
იხილეთ აგრეთვე
ვარსკვლავური გზა
ვარსკვლავური გზა: შემდეგი თაობა
რესურსები ინტერნეტში
უესლი კრაშერი საიტზე startrek.com
memory-alpha.org
სქოლიო
ვარსკვლავური გზა
ვარსკვლავური გზის პერსონაჟები
გამოგონილი პერსონაჟები
ბარეირასი

ბარეირასი — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 141 081 ადამიანს შეადგენდა. ფართობი 7 895.241 კმ²-ია. მოსახლეობის სიმჭიდროვე 17.87 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ბეტერია

ბეტერია — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 323 ადამიანი. რაიონულ ცენტრ ბაიმაკიდან დაშორებულია 70 კილომეტრით. უახლოესი რკინიგზის სადგურია სიბაი, რომელიც დაშორებულია 115 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბაიმაკის რაიონის სოფლები
ადოლფო როდრიგეს საა

ადოლფო როდრიგეს საა (დ. 25 ივლისი, 1947, სან-ლუისი, არგენტინა) – არგენტინელი პერონისტი პოლიტიკოსი. სან-ლუისის პროვინციის გუბერნატორი 1983–2001 წლებში. არგენტინის პრეზიდენტი 2001 წლის 23 დეკემბრიდან 30 დეკემბრამდე.
იხილეთ აგრეთვე
არგენტინის პრეზიდენტების სია
რესურსები ინტერნეტში
The Rodriguez Saá Family
Rodríguez Saá's last speech and resignation.
არგენტინის პრეზიდენტები
არგენტინელი პოლიტიკოსები
დაბადებული 25 ივლისი
დაბადებული 1947
ჯიჯიმლი (ბარდა)

ჯიჯიმლი (ბარდა)
ჯიჯიმლი — სოფელი აზერბაიჯანში, ბარდის რაიონში. მოსახლეობის რაოდენობა — 277 კაცი.
რესურსები ინტერნეტში
ბარდის რაიონის სოფლები
გიორგი გოგიჩაიშვილი

გიორგი გოგიჩაიშვილი (დ. 28 აპრილი, 1968, თბილისი, საქართველოს სსრ, სსრკ — გ. 4 ივლისი, 2019, სტამბოლი, თურქეთი) — ქართველი მსახიობი, შოუმენი და ტელეწამყვანი.
ბიოგრაფია
გიორგი გოგიჩაიშვილი დაიბადა 1968 წლის 28 აპრილს თბილისში, მარჯანიშვილის თეატრის მსახიობის, იოსებ გოგიჩაიშვილის და რუსთაველის თეატრის მსახიობის ნანა დათუნაშვილის ოჯახში. საყოველთაო პოპულარობა მოიპოვა სატელევიზიო სივრცეში, უმეტესწილად შემეცნებით-გასართობ პროექტებში მოღვაწეობით. სხვადასხვა დროს იყო საზოგადოებრივი მაუწყებლის, ტელეკომპანია იმედის, რუსთავი 2-ის და სხვა ტელერადიოკომპანიების თანამშრომელი. სხვადასხვა შოუების პარალელურად რეგულარულად იყო ჩართული საბავშვო-საყმაწვილო სტუდია ბასტი-ბუბუს პროექტებში, როგორც სატელევიზიო სახე, ასევე როგორც ერთ-ერთი ორგანიზატორი.
გიორგი დაქორწინებული იყო ჟურნალისტ ნათია ბანძელაძეზე, რომელსაც 2010-2012 წლებში პრეზიდენტის პრესსამსახურის უფროსის თანამდებობა ეკავა. წყვილს ორი შვილი ნანუკა და ნინი ჰყავს, ორივე მათგანი მოდელია, ნანუკა ვიცე მის-საქართველო 2015-ის, ნინი კი მის-საქართველო 2018-ის ტიტულის მფლობელია.
გიორგი გოგიჩაიშვილი 2019 წლის 4 ივლისს გარდაიცვალა სიმსივნესთან რამდენიმეწლიანი ბრძოლის შემდეგ.
რესურსები ინტერნეტში
სქოლიო
დაბადებული 28 აპრილი
დაბადებული 1968
გარდაცვლილი 4 ივლისი
გარდაცვლილი 2019
ქართველი მსახიობები
გოგიჩაიშვილები
ბრედივილი

ბრედივილი — ქალაქი აშშ-ში. მდებარეობს აიოვის შტატის პეიჯის ოლქში. 2010 წლის მონაცემებით ქალაქის მოსახლეობა შეადგენს 159 კაცს.
იხილეთ აგრეთვე
აიოვის ქალაქების სია
აიოვის ქალაქები
ჭერმისხევი

ჭერმისხევი — მდინარე საქართველოში, კახეთის მხარეში, გურჯაანის მუნიციპალიტეტში. მდინარე ალაზნის მარჯვენა შენაკადი. სათავე აქვს გომბორის ქედის ჩრდილო-აღმოსავლეთ კალთაზე, ზღვის დონიდან 1118 მ სიმაღლეზე. სიგრძე 35 კილომეტრი, აუზის ფართობი 154 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, მდგრადი წყალმცირობა ზამთარში. მარჯვნიდან იერთებს მდინარე ფაფრისხევსა და პატარავეთს. საშუალო წლიური ხარჯი შესართავთან 1,8 მ³/წმ. მდინარის ნაპირას გაშენებულია სოფლები: ჭერემი, ველისციხე და ზეგაანი.
ლიტერატურა
კახეთის მხარის მდინარეები
ალაზნის შენაკადები
Camponotus nasutus pretiosus

Camponotus nasutus pretiosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
კატაულას წმინდა გიორგის ეკლესია

კატაულას წმინდა გიორგის ეკლესია — ეკლესია კასპის მუნიციპალიტეტის სოფელ კავთისხევის მონასელიანთ უბანში. თარიღდება VII-IX საუკუნეებით.
სამეკლესიიანი ბაზილიკა (10,8 X 7,65 მ) ნაგებია ნატეხი ქვით. ძლიერ დაზიანებულ ეკლესიას რესტავრაცია ჩაუტარეს. ორივე მხრიდან არქიტრავული შესასვლელი სამხრეთიდანაა. მეორე უფრო ვიწრო კარი ჩრდილოეთ ნავში გადის. ნახევარწრიული აფსიდის ღერძზე თაღოვანი სარკმელია, ხოლო ჩრდილოეთით ერთი ნიში. ეკლესიაში კიდევ ორი სწორკუთხა სარკმელია. აფსიდის კონქი და დარბაზის ნახევარწრიული კამარა წვრილი ქვითაა ამოყვანილი. ინტერიერში ყურადღებას იპყრობს წყობაში ცერად ჩასმული მოზრდილი ქვების მწკრივები, რაც თავისებურ დეკორატიულ მორთულობად აღიქმება. შემორჩენილია მოხატულობის ფრაგმენტები. საკურთხევლის წინ მდგარა VII საუკუნის კატაულას სტელა (ინახება საქართველოს ხელოვნების მუზეუმში).
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
სქოლიო
კასპის მუნიციპალიტეტის ტაძრები
წმინდა გიორგის სახელობის ეკლესიები
მწითურების ეკლესია

მწითურების ეკლესია — არქიტექტურული ძეგლი დუშეთის მუნიციპალიტეტის სოფელ მწითურების სამხრეთ-აღმოსავლეთით, 200 მ-ზე. მდინარე აბანოსხევის მარჯვენა ნაპირზე, ნასოფლარ ქერიანთკარის ტერიტორიაზე. თარიღდება VIII-IX საუკუნეებით.
ეკლესია დარბაზულია. სამხრეთიდან და ჩრდილოეთიდან მინაშენები აკრავს. ნაგებია რიყის ქვით, წყობაში აქა-იქ გამოყენებულია შირიმიც. ძლიერ დაზიანებულია. ეკლესიის კედლები დახეთქილია, დეფორმირებულია და გარედან თითქმის მთლიანად მიწითაა დაფარული. დანგრეულია ეკლესიის სამხრეთ კედელი და სამხრეთ მინაშენი ჩრდილოეთ მინაშენს კამარისა და კედლების მნიშვნელოვანი ნაწილი ჩამოშლილი აქვს. ეკლესიისა და ჩრდილოეთ მინაშენის ინტერიერის 1-1,5 მეტრი სიმაღლეზე მიწითა და ნანგრევებითაა ამოვსებული. ეკლესიის შესასვლელი სამხრეთიდანაა. აღმოსავლეთით ნალისებრ აფსიდში ორი მცირე ზომის ნიშია.
აფსიდის შუა ნაწილი განგრეულია და სარკმლის კვალი აღარ ჩანს. დასავლეთ და ჩრდილოეთ კედლებში თითო ფართო და მაღალი ყრუ თაღია. ჩრდილოეთ თაღისა და აფსიდს შორის ვიწრო თაღოვანი კარია, იგი ეკლესიას ჩრდილოეთ მინაშენთან აკავშირებს. ჩრდილოეთ მინაშენი განივი კედლით გაყოფილია ორ, თითქმის თანაბარი ფართობის სათავსად, რომლებიც ვიწრო და მაღალი კარით უკავშირდება ერთმანეთს. შემორჩენილია კარის ჩრდილოეთ წირთხლი და თარაზული გადახურვის ნაწილი. აღმოსავლეთ სათავსის აღმოსავლეთ კედელში ბრტყლად გადახურული ვიწრო სარკმელია. მინაშენის კამარა ცილინდრული ფორმისაა.
მისი სამხრეთის ქუსლი დაყრდნობილი იყო ეკლესიის ჩრდილოეთ კედელზე მიშენებულ ორ თაღზე. თაღებს შორის პილასტრია. პილასტრი და თაღების უმეტესი ნაწილი გვიანდელია. სამხრეთ მინაშენიდან დასავლეთ კედლის ნაწილია შემორჩენილი, რომელსაც მინაშენის კამაროვანი გადახურვის კვალი შემორჩა.ეკლესიის აღმოსავლეთის ფასადის წინ მიწით ამოვსებული კამაროვანი აკლდამაა.
ლიტერატურა
დუშეთის მუნიციპალიტეტის არქეოლოგიური ძეგლები
Soundtracks (ტონი ბენქსის ალბომი)

Soundtracks (ტონი ბენქსის ალბომი)
Soundtracks — ტონი ბენქსის მეოთხე ალბომი. იგი გამოიცა 1986 წელს. ეს არის კრებული, რომელშიც ძირითადად შეტანილია ბენქსის მიერ კინოფილმებისთვის შექმნილი მუსიკალური თემები.
სიმღერების სია
ფილმიდან „ვერცხლისწყალი“
Shortcut To Somewhere ფიში და ტონი ბენქსი
Smilin' Jack Casey
Quicksilver Suite:
Rebirth
Gypsy
Final Chase
ფილმიდან „ლორკა და ყაჩაღები“
You Call This Victory ჯიმ დაიმონდი და ტონი ბენქსი
Lion of Symmetry ტოია უილკოქსი და ტონი ბენქსი
Redwing Suite
Redwing
Lorca
Kid and Detective Droid
Lift Off
Death Of Abby
სქოლიო
ტონი ბენქსის ალბომები
1986 წლის საუნდტრეკები
Atlantic Records-ის საუნდტრეკები
Atlantic Records-ის კომპილაციური ალბომები
Virgin Records-ის საუნდტრეკები
Virgin Records-ის კომპილაციური ალბომები
Charisma Records-ის კომპილაციური ალბომები
Charisma Records-ის საუნდტრეკები
Lasioglossum puncticolle

Lasioglossum puncticolle — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1872 წელს.
იხილეთ აგრეთვე
Lasioglossum-ის სახეობების სია
სქოლიო
puncticolle
კამიანსკე

კამიანსკე (2016 წლამდე - დნიპროძერჟინსკი ) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 241475 კაცს შეადგენდა.
დაძმობილებული ქალაქები
, ხიმკი
, ბობრუისკი
, კელცე
, თემირთაუ
რესურსები ინტერნეტში
დნიპროძერჟინსკის ოფიციალური საიტი
სქოლიო
დნიპროპეტროვსკის ოლქის ქალაქები
ფარახანი

ფარახანი — მუნიციპალიტეტი ესპანეთში, შედის ანდალუსიის ავტონომიური გაერთიანების მალაგის პროვინციის სერანია-დე-რონდის კომარკის შემადგენლობაში. ფართობი — 21 კმ². მოსახლეობა — 261 კაცი (2020 წ.).
იხილეთ აგრეთვე
მალაგის მუნიციპალიტეტები
რესურსები ინტერნეტში
ფარახანის მუნიციპალიტეტის ოფიციალური საიტი
სქოლიო
მალაგის მუნიციპალიტეტები
იზნიქი

იზნიქი — ქალაქი და რაიონი თურქეთის ბურსის პროვინციაში. იზნიქის ისტორიული სახელია ნიკეა. ქალაქი მდებარეობს იზნიქის ტბის აღმოსავლეთ სანაპიროზე. ქალაქის მთავარი ღირსშესანიშნაობაა ბიზანტიური ციხესიმაგრის კედლები. 1922 წლამდე ქალაქში შემონახული იყო მოზაიკით მორთული მიძინების ეკლესია, მცირე აზიაში ბიზანტიური ხელოვნების ყველაზე მნიშვნელოვანი ნიმუში. 1922 წელს დაანგრია თურქეთის ხელისუფლებამ.
ისტორია
ქალაქის დაარსების ზუსტი თარიღი უცნობია. თავდაპირველი ქალაქი, რომელიც ანკორეს, ან ჰელიკორეს სახელით იყო ცნობილი, დაანგრიეს მიზიელებმა. ძვ. წ. 316 წელს აღადგინა ანტიგონე I ცალთვალამ და თავის პატივსაცემად უწოდა ანტიგონია. ძვ. წ. 301 წელს ქალაქი გადავიდა თრაკიის მეფის, ლისიმაქეს ხელში, რომელსაც მან თავისი ცოლის, ნიკეას პატივსაცემად ნიკეა უწოდა.
ქალაქმა დიდი როლი ითამაშა ქრისტიანობის განვითარებაში. მასში ჩატარდა ორი მსოფლიო საეკლესიო კრება:
325 წელს — ნიკეის პირველი საეკლესიო კრება
787 წელს — ნიკეის მეორე საეკლესიო კრება
1078 წელს ქალაქი გადავიდა თურქი სელჯუკების ხელში. 1097 წლის ჯვაროსნებისა და ბიზანტიელების ალყის შემდეგ, ქალაქი კვლავ ბიზანტილებების ხელში დაბურნდა (1330 წლამდე).
1204—1261 წლებში ქალაქი ნიკეის იმპერიის დედაქალაქია.
დაახლოებით 1330 წელს ქალაქი დაიპყრეს თურქებმა და შევიდა ოსმანთა იმპერიის შემადგენლობაში. იმ დროიდან ქალაქი ატარებს თავის ამჟამინდელ სახელწოდებას – იზნიქი.
რესურსები ინტერნეტში
ქალაქის ოფიციალური საიტი
რაიონის ოფიციალური საიტი
Pictures of the city and many examples of the pottery it is famous for
Pictures from an Istanbul museum where masterpieces of İznik "pottery" are on display
Golyaka Village, Bursa
თურქეთის ქალაქები
ბიზანტიის ისტორია
ანისა მახლუფი

ანისა მახლუფი
ანისა (ანისეჰ) მახლუფი (დ. 1929/1930, ლატაკია, სირია — გ. 6 თებერვალი 2016, დამასკი, სირია) — სირიის მმართველი დინასტიის ალ-ასადების ოჯახის მატრიარქი, რომელიც ქვეყანას 1971 წლიდან მართავს. 1971—2000 წლებში სირიის პრეზიდენტის ჰაფეზ ასადის მეუღლე და სირიის პირველი ქალბატონი. 2000 წლიდან სირიის პრეზიდენტის, ბაშარ ალ-ასადის დედა.
ეკონომისტმა ანისა მახლუფი აღწერა, როგორც „მრისხანე ფიგურა“ ალ-ასადის ოჯახსა და სირიის რეჟიმს შორის. იყო რეჟიმის უაღრესად გავლენიანი წევრი, ასევე ის ერთ-ერთი იმ მცირერიცხოვან ადამიანთაგან იყო, რომელთანაც ბაშარ ალ-ასადი რეგულარულად კონსულტაციებს გადიოდა სირიის სამოქალაქო ომის დროს. იგი მხარს უჭერდა მძიმე სახის სამხედრო დარბევის მოწყობას სირიელი დემონსტრანტებისა და ამბოხებულების წინააღმდეგ.
მახლუფი დაიბადა 1929 ან 1930 წელს ლატაკიაში, ლატაკიის მუჰაფაზის გავლენიან ოჯახში.
1957 წელს, ანისა დაქორწინდა სირიის არაბთა რესპუბლიკის საჰაერო ძალების ოფიცერზე ჰეფიზ ალ-ასადზე. მათ ხუთი შვილი ჰყავდათ: ბუშრა (დ. 1960), ბაზელ ალ-ასადი (1962-1994), ბაშარ ალ-ასადი (დ. 1965) , მაჯდ ალ-ასადი (1966-2009) და მაჰერ ალ-ასადი. მისი ქორწინების შემდეგ, მახლიფების ოჯახის სტატუსი და სიმდიდრე მნიშვნელოვნად გაიზარდა. ანისას ნათესავები დაჯილდოვდნენ მომგებიანი კონტრაქტებით ქვეყნის საბანკო, ნავთობისა და სატელეკომუნიკაციო სექტორში. მისი ერთ-ერთი ძმისშვილი, რამი მახლუფი, სირიაში ყველაზე მდიდარი კაცია, რომლის ქონება 2012 წლისთვის 5 მილიარდ აშშ დოლარს შეადგენდა.
1994 წელს ბაზელ ალ-ასადის გარდაცვალების შემდეგ, მახლუფმა თავისი მეუღლის შემცვლელად მაჰერ ალ-ასადს ხედავდა, რომელიც მისი უმცროსი ვაჟი და სირიის გენერალი იყო. თუმცა, ამის ნაცვლად, ლონდონიდან ბაშარ ალ-ასადი დაბრუნდა, რომელიც შეუერთდა სამხედროებს და წარმატებით შეცვალა თავისი მამა პრეზიდენტის პოსტზე.
მუხლუფი მიიჩნევა, როგორც არაბული გაზაფხულისა და სირიის სამოქალაქო ომის დროს მომიტინგეებისა და ამბოხებულების მკაცრი დარბევის მომხრედ. 2012 წელს, მახლუფი და ასადის ოჯახის სხვა წევრები, ასადის რეჟიმის მიერ მომიტინგეებზე თავდასხმის გამო, ევროკავშირის სამოქალაქო სანქციების ქცეშ მოექცნენ.
ევროკავშირის სანქციებში შედიოდა ევროკავშირის წევრ ქვეყნებში მგზავრობის აკრძალვა და მისი აქტივების გაყინვაც. სამგზავრო აკრძალვის დაწესებამდე, გავრცელებული ინფორმაციით, ანისა გერმანიას ხშირად სტუმრობდა სამედიცინო მკურნალობისთვის.
სიკვდილი
ანისა მახლუფი გარდაიცვალა 2016 წლის 6 თებერვალს დამასკში, უცნობი მიზეზების გამო.
სქოლიო
დაბადებული 1929
დაბადებული 1930
გარდაცვლილი 6 თებერვალი
გარდაცვლილი 2016
ასადების ოჯახი
სირიის პირველი ქალბატონები
ლუდოვიკ ჟიული

ლუდოვიკ ჟიული (დ. 10 ივლისი, 1976) — ფრანგი ვეტერანი ფეხბურთელი. კარიერის ბოლოს ასპარეზობდა სამოყვარულო კლუბში „Monts d'Or Azergues“. სახელი გაითქვა „მონაკოში“ თამაშით 1998-2004 წლებში. 2004 წელს კლუბთან ერთად მიაღწია ჩემპიონთა ლიგის ფინალამდე, ასპარეზობიდან გამოთიშა რა „რეალ მადრიდი“ და „ჩელსი“. მაგრამ ჟიულიმ ფინალში მატჩის დასაწყისშივე მიიღო ტრავმა და მისი გუნდი უშანსოდ დამარცხდა „პორტუსთან“ 3-0. 2004-2007 წლები ჟიულიმ გაატარა „ბარსელონაში“, იყო ძირითადი შემადგენლობის წევრი და 2006 წელს კლუბთან ერთად მოიგო ჩემპიონთა ლიგა. 2000-2005 წლებში იყო საფრანგეთის ეროვნული საფეხბურთო ნაკრების წევრი.
რესურსები ინტერნეტში
Scoresway Profile
Ludovic Giuly at Ligue de Football Professionnel
Ludovic Giuly at L'Équipe
ფრანგი ფეხბურთელები
დაბადებული 1976
ბარსელონის ფეხბურთელები
მონაკოს ფეხბურთელები
დაბადებული 10 ივლისი
ჭაბუკაშვილები

ჭაბუკაშვილები — ქართული გვარი. გვარი გავრცელებულია ქარელის რაიონში. საქართველოში ცხოვრობს 159 ჭაბუკაშვილი. გვარის ფუძეა სიტყვა „ჭაბუკა“.
რესურსები ინტერნეტში
ქართული გვარების ისტორია
იუსტიციის სახლის მონაცემები
სქოლიო
რეკლინგჰაუზენის რაიონი

რეკლინგჰაუზენის რაიონი — რაიონი გერმანიაში. რაიონის ცენტრი — ქალაქი რეკლინგჰაუზენი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება მიუნსტერის ადმინისტრაციულ ოლქს. იკავებს 760,41 კვ. კმ. ფართობს. მოსახლეობა შეადგენს 630 620 ადამიანს. მოსახლეობის სიმჭიდროვე — 829 ადამიანი/კვ.კმ-ზე. რაიონის ოფიციალური კოდი — 05 5 62.
რესურსები ინტერნეტში
www.kreis-recklinghausen.de ოფიციალური საიტი
ჩრდილოეთ რაინ-ვესტფალიის რაიონები
ნეფერკაურა

ნეფერკაურა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში.
ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. თუკი ფარაონი რომელიც მოხსენიებულია კაკაურა იბის შემდეგ ტურინის პაპირუსში № IV/12, რომლის სახელწოდებაც არ შემორჩენილი, შეესაბამება ნეფერკაურას, მაშინ მისი მეფობა უნდა გაგრძელებულიყო 2 წელი, 1 თვე და 1 დღე.
რესურსები ინტერნეტში
Древний Восток и античность
ეგვიპტის მერვე დინასტიის ფარაონები
Tone Float

Tone Float — ჯგუფ Organisation-ის ერთადერთი სტუდიური ალბომი, რომელიც გამოვიდა გერმანიაში, 1970 წელს. ჯგუფის წევრებმა, ფლორიან შნაიდერმა და რალფ ჰიუტერმა მოგვიანებით ჩამოაყალიბეს სხვა კოლექტივი, Kraftwerk. ხშირად Tone Float ითვლება Kraftwerk-ის სადებიუტო დისკად, მით უმეტეს, რომ სტილით ახლოს არის მის ალბომთან Kraftwerk.
ისტორია
ბრიტანეთში გაიყიდა ალბომის მხოლოდ რამდენიმე ასლი. ძირითადად, იგი ცნობილია პროექტში Kraftwerk-ის ორი ორიგინალური წევრის, რალფ ჰიუტერისა და ფლორიან შნაიდერის მონაწილეობით. ალბომის პროდიუსერია კონრად პლანკი.
‘სტუდია განლაგებული იყო ზეთის გადამამუშავებელ ქარხანაში. როდესაც გარეთ გავდიოდით, გვესმოდა ცეცხლის ხმაური - მთელი ეს ინდუსტრიული ხმები.’
— რალფ ჰიუტერი
ალბომი არც თუ შთამბეჭდავად იყიდებოდა, ამიტომ ლეიბლმა RCA ჯგუფთან კონტრაქტი გააუქმა. ამის შემდეგ Organisation დაიშალა.
ოფიციალურად ალბომი არასოდეს გამოცემულა, მიუხედავად იმისა, რომ 1990-იან წლებში გამოვიდა მისი ბუტლეგური კომპაქტ-დისკები და გრამფირფიტები. მათში როგორც წესი, ასევე შედიოდა Vor dem blauen Bock - სინამდვილეში ცნობილი, როგორც Rückstoss Gondoliere, Kraftwerk მიერ ბრემული ტელეშოუს Beat-Club ეთერში გამოსვლიდან. სიმღერას ასრულებდა Kraftwerk-ის არახანგრძლივი შემადგენლობა - ფლორიან შნაიდერის, მაიკლ როთჰერისა და კლაუს დინგერის სახით. რალფ ჰიუტერი ამ პერიოდში სწავლით იყო დაკავებული.
სიმღერების სია
ყველა კომპოზიციის ავტორები: შნაიდერი, ჰაუფი და მონიკსი.
მხარე 1
Tone Float – 20:46
მხარე 2
Milk Rock – 5:24
Silver Forest – 3:19
Rhythm Salad – 4:04
Noitasinagro – 7:46
პერსონალი
რალფ ჰიუტერი – ჰემონდის ორგანი
ფლორიან შნაიდერი – ელექტრონული ფლეიტა, ალტო ფლეიტა, ზარი, დაირა, ელექტრონული ვიოლინო, პერკუსია, სამკუთხედი
ბაზილ ჰამუდი – გლოკენშპილები, კონგა კონგი, მუსიკალური ყუთი, ბონგო, პერკუსია, ხმა
ბუტჩ ჰაუფი – ბას გიტარა, პერკუსია, ეფექტები
ალფრედ მონიკსი (მითითებულია, როგორც ’ფრედ მონიკსი’) – დასარტყმელი საკრავები, ბონგო, მარაკასი, დასარტყმელი საკრავები, ზარები, დაირა, პერკუსია
კონრად პლანკი – ხმის ინჟინერი
გამოცემა
რესურსები ინტერნეტში
ინფორმაცია საიტზე Discogs
სქოლიო
Organisation-ის ალბომები
1970 წლის სადებიუტო ალბომები
RCA Victor-ის ალბომები
ალბომები კონი პლანკის პროდიუსერობით
Sincos District

Sincos District is one of thirty-four districts of the province Jauja in Peru.
References
𐋐

𐋐 — კარიული დამწერლობის ასო.
რესურსები ინტერნეტში
Graphemica (𐋐)
კარიული ასოები
ძვ. წ. 1630-იანები

ძვ. წ. 1630-იანები
მოვლენები
მნიშვნელოვანი პიროვნებები
ძვ. წ. XVII საუკუნე
1473

1473
მოვლენები
მეჰმედ II-მ ოთლუქბელიში აყ-ყოიუნლუს თურქმანების ლაშქარი დაამარცხა.
ქართლის მეფე კონსტანტინე II-მ ცოლად შეირთო თამარი.
დაიბადნენ
იანვარი
თებერვალი
19 თებერვალი : ნიკოლოზ კოპერნიკი — ასტრონომი (გ. 1543)
მარტი
16 მარტი : ჰაინრიხ V (საქსონია) — საქსონიის ჰერცოგი (1536–1541) (გ. 1541)
17 მარტი : ჯეიმზ IV — შოტლანდიის მეფე (1488–1513) (გ. 1513)
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
10 ივლისი : ჟაკ II — კვიპროსის მეფე.
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
Polyrhachis schwiedlandi

Polyrhachis schwiedlandi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ხერმადე

ხერმადე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ტერა-ჩის კომარკის შემადგენლობაში. ფართობი — 166,6 კმ². მოსახლეობა — 1783 კაცი (2020 წ.).
იხილეთ აგრეთვე
ლუგოს მუნიციპალიტეტები
რესურსები ინტერნეტში
ხერმადეს მუნიციპალიტეტის ოფიციალური საიტი
სქოლიო
ლუგოს მუნიციპალიტეტები
ლუგოს ქალაქები
Marmelópolis

Marmelópolis is a municipality in the state of Minas Gerais in the Southeast region of Brazil.
Geography
It lies on the boundary of the state of São Paulo at 1277 meters elevation, having an area of 108,1 km² in the municipality.
The physical area is made up for the most part of mountainous terrain of The Mantiqueira Mountains. The name Mantiqueira derives from a [Tupi-Guarani] word meaning "mountains that cry", denoting the large number of springs and streams found there.
Part of Marins peak is located in Marmelópolis. This is a beautiful landscape with a peaceful mood on it.
Marmelópolis occupies a highly strategic geographical location, due to its proximity to São Paulo (260 km), Belo Horizonte (460 km) and Rio de Janeiro (420 km), whose connections are made with good highways.
Climate
The climate is characterized by dry winters and mild summers. The winter is from April to September and has an average temperature of 15 °C and rainfall of 315 mm. The summer is from October to March and has an average temperature of 21 °C with rainfall of 1,430 mm. The annual rainfall is 1,745 mm. The average annual temperature is 17 °C with minimums of -6 °C and maximums of 31.7 °C.
See also
List of municipalities in Minas Gerais
References
Municipalities in Minas Gerais
The Disney Afternoon

The Disney Afternoon — ამერიკული ანიმაციური სატელევიზიო სერიალების ორსაათიანი ბლოკი. ეთერში გადიოდა 1990 წლის 10 სექტემბრიდან 1997 წლის 29 აგვისტომდე. ამ პერიოდიდან მოყოლებული, 1999 წლამდე გადიოდა 90-წუთიანი ბლოკი. სერიალებს, რომლებიც ამ ბლოკში შედიოდა, აწარმოებდა Walt Disney Television Animation.
ალბომი
ალბომი The Disney Afternoon - Original Music From The Four Hit Disney TV Shows გამოვიდა 1990 წელს. მასში შეტანილია სიმღერები სერიალებიდან Adventures of the Gummi Bears (1985-1991), DuckTales (1987-1990), Chip 'n Dale Rescue Rangers (1989-1990) და TaleSpin (1990-1991).
სიმღერების სია
Disney Afternoon Theme - 2:50
Chip 'N Dale's Rescue Rangers Theme Song - 3:25
Gummiberry Juice - 2:55
DuckTales Theme - 2:38
Home Is Where The Heart Is - 3:12
Rough, Tough, Burly Sailor Song - 2:14
Tale Spin Theme - 2:19
Monkey In Your Tank - 1:40
Boogie Beagle Blues - 2:21
Gummi Bears Theme - 2:21
Friends For Life - 2:11
I'm Gone - 2:40
Disney Afternoon Theme (Reprise) - 1:50
რესურსები ინტერნეტში
Disney Afternoon საიტზე Retro Junk
სქოლიო
უოლტ დისნეის სტუდიების ანიმაციური სერიალები
Walt Disney Records-ის ალბომები
პარესი

პარესი — ქალაქი და მუნიციპალიტეტი ესპანეთში, შედის ასტურიის პროვინციის ორიენტეს კომარკის შემადგენლობაში. ფართობი — 126,08 კმ². მოსახლეობა — 5 315 კაცი (2020 წ.).
იხილეთ აგრეთვე
ასტურიის მუნიციპალიტეტები
რესურსები ინტერნეტში
პარესის მუნიციპალიტეტის ოფიციალური საიტი
სქოლიო
ასტურიის მუნიციპალიტეტები
ასტურიის ქალაქები
ფრანსისკუ-სანტუსი

ფრანსისკუ-სანტუსი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 270 მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პიუ IX-ს შემადგენლობაში.
2010 წლის მონაცემებით, მოსახლეობა 8 592 ადამიანს შეადგენდა, მოსახლეობის სიმჭიდროვე 17.47 კმ²-ზე. ფართობი 491 862 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
პულასკი (უისკონსინი)

პულასკი (უისკონსინი)
პულასკი — სოფელი აშშ-ში, უისკონსინის შტატში, შედის ბრაუნის ოლქის შემადგენლობაში.
2010 წლის აღწერის მონაცემებით, სოფლის მოსახლეობა 3 539 ადამიანს შეადგენდა. სიმჭიდროვე 500.5 კაცი/კმ².
ფართობი 5.17 კმ².
რესურსები ინტერნეტში
ოფიციალური საიტი
ბრაუნის ოლქის დასახლებები